झारखंड के पैसे से यूपी में चुनाव: हेमंत
रघुवरसरकार में ट्रांसफर-पोस्टिंग का उद्योग चल रहा है। ट्रांसफर-पोस्टिंग के लिए सरकार ने दुकान खोल रखी है और अधिकारियों के बीच डाक कराई जा रही है, जो अधिक रिश्वत देने में सक्षम हो रहे हैं उनकी मनचाहे जगहों पर पोस्टिंग की जा रही है। विकास योजनाओं में खुलेआम लूट मची है। लूट को ध्यान में रखते हुए योजनाओं की बजट तैयार की जा रही है। झारखंड के पैसे से भाजपा पहले बिहार बंगाल का चुनाव लड़ी, अब उत्तर प्रदेश का चुनाव लड़ रही है। ईमानदारी की ढोल पीटने वाली रघुवर सरकार झारखंड में अब तक सबसे भ्रष्टतम सरकार साबित हुई है। ये बातें राज्य के पूर्व मुख्यमंत्री हेमंत सोरेन ने कही।
गिरिडीह में शनिवार को झामुमो की स्थापना दिवस पर आयोजित समारोह में शामिल होने से पहले वे परिसदन में प्रेस वार्ता कर रहे थे। उनके साथ पूर्व मंत्री हाजी हुसैन अंसारी पार्टी के केन्द्रीय कमेटी लीडर सुदीर्घ कुमार सोनू मौजूद थे। श्री सोरेन ने कहा कि जिस तरह अपने जुगाड़ तंत्र से भाजपा झारखंड में सरकार बनाने में कामयाब हुई और राज्य के मूलवासियों के अधिकारों को कुचलने का प्रयास कर रही है। उसी तरह झारखंड की जनता आगामी चुनाव में ब्याज सहित चुकता कर लेगी। रघुवर सरकार के दो सालों के कालखंड में भय, भूख भ्रष्टाचार बढ़ा है। दिल्ली से मॉनेटरिंग होने वाली इस सरकार में सत्ताधारी दल के विधायकों को भी तरजीह नहीं मिल रही है। नौकरशाह हावी हो चुका है।
bho_Deva hin_Deva hin_Deva